някои трети държави, и най-вече в Китай, нарасна значително. Само в Китай свръхкапацитетът се оценява на около 350 милиона тона — почти два пъти повече от годишното производство на Съюза
 (68).
 (488)
 Във връзка с това ОИСР оценява общия капацитет на КНР за производство на стомана на 1 140 милиона тона (69) през 2014 г., като действителното производство в страната се изчислява на 822,8 милиона тона (70). Както е видно от таблицата по-долу, наличният свръхкапацитет в КНР за производство на необработена стомана през 2015 г. е около 350 милиона тона.
 Таблица 16
 Действително производство на сходния продукт от трети държави (в хиляди тонове)
 Държава
 Прогнозен капацитет за производство на необработена стомана за 2015 г. (71)
 Производство на необработена стомана през 2014 г.
 Производство на необработена стомана през 2015 г. (72)
 Теоретичен свръхкапацитет през 2015 г.
 Действително производство на ГВППС през 2014 г.
 Действително производство на ГВППС през 2015 г.
 Русия
 90 000
 71 461
 70 898
 19 102
 26 898
 27 509
 КНР
 1 153 098
 822 750
 803 825
 349 273
 317 387
 322 259
 Украйна
 42 500
 27 170
 22 968
 19 532
 7 867
 6 314
 Иран
 28 850
 16 331
 16 146
 12 704
 8 276
 7 872
 Бразилия
 49 220
 33 897
 33 256
 15 964
 14 229
 13 388
 (489)
 Горепосочените актуализирани стойности за производството на сходния продукт през 2015 г. показват, че засегнатата държава далеч изпреварва всички други големи държави износителки; горепосочените актуализирани стойности за капацитета за производство на необработена стомана през 2015 г. също така сочат, че само КНР разполага с толкова огромен свръхкапацитет (почти 350 милиона тона през 2015 г. в сравнение с 317 милиона тона през 2014 г.).
 (490)
 В съответствие с това Комисията повтори, че свръхкапацитетът в областта на стоманодобива в КНР представлява важен фактор за наличието на опасност от причиняване на непосредствена вреда за промишлеността на Съюза.
 (491)
 Този свръхкапацитет в областта на стоманодобива не съответства на търсенето на сходния продукт в КНР или в другите държави. Всъщност според неотдавна изготвено от ОИСР изследване (73) търсенето на световните пазари нараства все по-бавно, като несъответствието между капацитета и търсенето се увеличава.
 (492)
 Фактът, че в засегнатата държава е налице огромен свръхкапацитет в стоманодобива, не се оспорва от органите в КНР: на първо място, на 1 февруари 2016 г. Държавният съвет на КНР е издал „Становище относно стоманодобивната промишленост за намиране на решение на въпроса със свръхкапацитета“, в което се установява общият подход за по-решителни действия за справяне със свръхкапацитета на китайската стоманодобивна промишленост. Наред с други действия мерките предвиждат намаляване на капацитета за необработена стомана със 100 — 150 милиона тона в рамките на пет години и стриктна забрана за въвеждане на нови производствени мощности. На второ място, в становището си Асоциацията на производителите на желязо и стомана в Китай (CISA) също посочва: през последните пет години китайското правителство и Китайската асоциация на производителите на стомана са предприели ефективни мерки... От 2011 г. Китай активно премахва остарели мощности и прилага засилени мерки за икономии на енергия
 (74). Комисията получи